წმინდა ჯვრის ეკლესია (ნინი)
წმინდა ჯვრის ეკლესია (ხორ. Crkva sv. Križa u Ninu) — IX საუკუნის კათოლიკური ეკლესია ხორვატიის ქალაქ ნინში. ხელოვნებათმცოდნე მლადენ პეიაკოვიჩის თეორიის თანახმად, კონსტრუქციას განზრახ დაუბალანსებელი ელიფსური ფორმა აქვს, რომელიც თითქოს მზის მოძრაობას მიყვება და კალენდრისა და მზის საათის ფუნქციას ასრულებს. ტაძრის შესასვლელში ამოკვეთილია IX საუკუნის წარწერა, სადაც ნახსენებია ხორვატიის ჟუპანი გოდეჩაი (župan „Godečaj“).